L 223/12 De Europæiske Fællesskabers Tidende 11. 8. 98 KOMMISSIONENS BESLUTNING af 23. juli 1998 om supplerende foranstaltninger i forbindelse med smitsomt blæreudslæt hos svin i Italien (meddelt under nummer K(1998) 2183) (Kun den italienske udgave er autentisk) (EØS-relevant tekst) (98/497/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(!), senest ændret ved direktiv 92/ 118/EØF (?), særlig artikel 10, stk. 4, og ud fra følgende betragtninger: Der er bevis for, at smitsomt blæreudslæt hos svin i Italien har spredt sig fra et samlested i kommunen Mezzocorona i provinsen Trento til en række svinebe- drifter i provinsen Bolzano og Verona; Italien har truffet foranstaltninger inden for rammerne af Rådets direktiv 92/119/EØF af 17. december 1992 om generelle fællesskabsforanstaltninger til bekæmpelse af visse dyresygdomme samt om specifikke foranstaltninger vedrørende blæreudslæt hos svin (?) og Kommissionens beslutning 98/35/EF vedrørende godkendelse af Italiens program for udryddelse og overvågning af smitsomt blæreudslæt hos svin for 1998; der bør indføres supplerende foranstaltninger for at få smitsomt blæreudslæt udtryddet i Italien; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING: Artikel 1 1. Italien forelægger et ændret program for udryddelse af smitsomt blæreudslæt hos svin for Kommissionen inden den 31. august 1998. 2. Ændringerne vedrører: — supplerende overvågning og veterinærkontrol og forbedrede desinfektionsprocedurer på samlesteder og slagterier i hele Italien — nedsættelse af et nationalt udvalg, der skal garantere en mere effektiv samordning af udryddelsesforanstalt- ningerne. 3. Det ændrede program vil blive behandlet af Kommissionen og forelagt på Den Stående Veterinærko- mités møde, som er berammet til den 8. og 9. september 1998. Artikel 2 Denne beslutning er rettet til Den Italienske Republik. Udfærdiget i Bruxelles, den 23. juli 1998. På Kommissionens vegne Franz FISCHLER Medlem af Kommissionen ()) EFT L 224 af 18. 8. 1990, s. 29. (?) EFT L 62 af 15. 3. 1993, s. 49. () EFT L 62 af 15. 3. 1993, s. 69.